Toshkent – Sharja – Toshkent yo‘nalishidagi parvozlar seshanba kunlari quyidagi jadval asosida amalga oshiriladi. Foto: Getty Images Uzbekistan Airways aviakompaniyasi 3 noyabrdan boshlab Toshkent – Sharja – Toshkent yo‘nalishida parvozlarni tiklamoqda. Ekonom klassdagi chiptalarni bir tomonga 199 yevroga sotib olish mumkin. Borish-kelish chiptasi 299 yevrodan boshlanadi. Toshkent – Sharja – Toshkent yo‘nalishidagi parvozlar seshanba kunlari quyidagi jadval asosida amalga oshiriladi: –Toshkentdan uchish - 08-25, Sharjaga qo‘nish - 11:00; – Sharjadan uchish - 12-:30, Toshkentga qo‘nish - 16:40; Kompaniya shuningdek, Toshkent – Dubay – Toshkent yo‘nalishi bo‘yicha parvozlar soni oshirilganini e’lon qildi. Endilikda ushbu yo‘nalish bo‘yicha bir tomonga aviachiptani 209 yevrodan, borish-kelishga esa 319 yevrodan boshlab sotib olish mumkin. Dubayga parvozlar 25 oktyabrdan haftasiga to‘rt marta (dushanba, chorshanba, payshanba va juma) amalga oshiriladi.